Steinsdalselva (Osen)

Steinsdalselva ligger i Osen kommune nord på Fosenhalvøya. Den er 17 km lang og nedbørsfeltet er på 264 km² og dekker store deler av kommunen. Fylkesvei 715 går langs mesteparten av elva.

Elva er laks- og sjøørretførende. Naturlig er det bare de første 3,5km som er lakseførende, men det er bygd ut laksetrapp i tre fosser. Den største og første laksetrappa ligger i Nordmelandsfossen, den andre ligger i Åseggfossen, og den tredje er i Moengsfossen. Denne laksetrappa går i tunnel, og ble bygget ut i 1996 som den siste i elva. Det er montert laksetellere i alle trappene. Sluk, mark, og flue er aktuelle fiskeredskaper, båt blir ikke brukt.

 Referanser 

 Eksterne lenker 
 Steinsdalselva

Kategori:Elver i Trøndelag
Kategori:Osens geografi
Kategori:Nedbørfelt til Norskehavet